கேள்வி: ஆணல்ட் சதாசிவம்பிள்ளை - வாழ்க்கைச் சுருக்கம் குறித்து விரிவாக சொல்லுங்கள்.
பதில்: ஆணல்டின் தமிழ்ப் பெயர் அருணாசலம் சதாசிவம்பிள்ளை என்பதாகும். இவரது தந்தையார் தெல்லிப்பளையைச் சேர்ந்த அருணாசலம் என்பவர். நவாலி, மானிப்பாய் பிறந்த சதாசிவம்பிள்ளை 1835 இல் கிறிஸ்தவம் சமயம் மாறினார். மானிப்பாய் ஆங்கிலப் பாடசாலையில் தனது ஆரம்பக்கல்வியைப் பெற்ற சதாசிவம்பிள்ளை, 1832 இல் பட்டிகோட்டா செமினறி என அழைக்கப்பட்ட வட்டுக்கோட்டை மதப்பள்ளியில் இணைந்து 1840 இல் பட்டம் பெற்றார். இவரின் ஆசிரியர்களாகக் குறிப்பிடத்தக்கவர்கள் கலாநிதி புவர், ஒய்சிங்டன் ஆகியோர் ஆவர். இவருடன் படித்தவர்களில் முத்துக்குமாரர் சிதம்பரப்பிள்ளை, கரோல் விசுவநாதபிள்ளை, எவார்ட்சு, இசுட்டிக்னி ஆகியோர் குறிப்பிடத்தக்கவர்கள் ஆவர். பட்டம் பெற்ற பின்னர் இவர் மானிப்பாய் ஆங்கிலப் பாடசாலை ஆங்கில ஆசிரியராகச் சேர்ந்தார். 1844 இல் சாவகச்சேரி அமெரிக்க மிசன் ஆங்கிலப் பாடசாலையில் ஆசிரியராகப் பணிபுரிந்தார். அதன் பின்னர் உடுவில் மகளிர் கல்லூரிக்கு 1847 இல் தலைமை ஆசிரியராக மாற்றம் பெற்றார். சதாசிவம்பிள்ளை 1846, சூலை 9 மார்கரெட் ஈ. நிச்சி (''Margaret E. Nitchie'') என்ற முத்துப்பிள்ளை என்பாரைத் திருமணம் புரிந்தார்.
கேள்வி: ஆணல்ட் சதாசிவம்பிள்ளை - தமிழாசிரியப் பணி என்பது என்ன?
பதில்: ஆர்ணல்டு வட்டுக்கோட்டை மதப்பள்ளியின் தொடர்ச்சியாக அதனை யாழ்ப்பாணக் கல்லூரியாக நிறுவுவதில் முக்கியப் பங்கு வகித்தார். கல்லூரியின் இயக்குநரகத்தின் உறுப்பினராகப் பல ஆண்டுகள் பணியாற்றினார். 1881 ஆம் ஆண்டில் யாழ்ப்பாணக் கல்லூரியில் தமிழ் இலக்கியப் பேராசிரியராக நியமிக்கப்பட்டார். 1892 வரை பணியாற்றினார்.
கேள்வி: ஆணல்ட் சதாசிவம்பிள்ளை - எழுதிய நூல்கள் என்பது என்ன?
பதில்: இவர் எழுதிய நூல்கள்: * ''இந்து தேச சரித்திரம்'' (1858) * ''இரட்சாபெருமான் மீது பாடிய திருச்சதகம்'' (1849) * ''இல்லற நொண்டி'' (1887, நொண்டி ஒருவன் உத்தம ஆடவர், நற்குணப் பெண்டிர், துர்க்குணப் பெண்டிர் ஆகியோரின் இயல்புகளைக் கூறுவதாக அமைந்துள்ளது) * ''ஏசுநாதர் திருச்சதகம்'' * ''சர்போத சரணம்'' * ''சாதாரண இதிகாசம்'' (1858) * ''பாவலர் சரித்திர தீபகம்'' (1886) * ''மெய்வேதசாரம்'' (1852) * ''திருக்கடகம்'' * ''நன்நெறிமாலை'' * ''நன்நெறிக்கொத்து'' (1859) * ''Carpotacharam'' * ''வானசாத்திரம்'' (1851) * ''வெல்லை அந்தாதி'' (சிறுவர் நூல், 16 பக்கங்கள், 1890) * ''குடும்ப தர்ப்பணம்'' * ''கீர்த்தன சங்கிரகம்'' (1890) * ''நன்னெறிக் கதாசங்கிரகம்'' (1869)
கேள்வி: ஆணல்ட் சதாசிவம்பிள்ளை - பதிப்பித்தவை பற்றி தகவல் சொல்.
பதில்: *குடும்ப தருப்பணம் *ஞான வெண்பா *உரிச்சொல் நிகண்டு (1889)